0201.xml
برطانوی کارکن ڈیوڈ ہائینز کی رہائی کے لئے اہلخانہ کی اغواء کاروں سے رابطہ کرنے کی اپیل
لندن ۔ 13 ستمبر (اے پی پی) شام میں عسکریت پسندوں کے ہاتھوں اغواء ہونے والے برطانوی کارکن ڈیوڈ ہائینز کے اہلخانہ نے اغواء کاروں کو ایک ویڈیو پیغام بھیجا ہے جس میں ان سے رابطہ کرنے کی ایک بار پھر اپیل کی گئی ہے۔ لندن کی وزارت خارجہ کے جاری کردہ بیان کے مطابق برطانوی کارکن ڈیوڈ ہائینز کے اہلخانہ نے اغواء کاروں سے رابطہ کی متعدد بار کوشش کی ہے لیکن اغواء کاروں کی طرف سے کوئی جواب موصول نہیں ہوا۔ حال ہی میں انہوں نے اغواء کاروں کو ایک ویڈیو میں پیغام بھیجا ہے جس میں ان سے رابطہ کی ایک بار پھر سے اپیل کی گئی ہے۔ سکاٹ لینڈ میں پیدا ہونے والے ہائینز کو شام میں مارچ 2013ء میں یرغمال بنایا گیا
APP
13.09.14
0201p.xml
برطانوی مغوی کے اہلخانہ کی داعش سے رابطہ کرنے کی اپیل امریکی صحافی کو قتل کرنے والے جنگجو ہمارے پیغامت کا جواب نہیں دے رہے:بیان
لندن(دنیا نیوز) شدت پسند تنظیم داعش کے ہاتھوں مغوی بنائے گئے برطانوی شہری ڈیوڈ ہینز کے اہلخانہ نےداعش سے اپیل کی ہے کہ وہ ان سے رابطہ کرے۔برطانوی وزارت خارجہ کی جانب سے جاری ڈیوڈ کی اہلخانہ کے بیان میں کہا گیا ہے کہ امریکی صحافی کو قتل کرنے والے جنگجو ہمارے پیغامات کا جواب نہیں دے رہے۔ ڈیوڈ ہائینز کو گزشتہ برس شام میں امدادی سامان کی فراہمی کے دوران اغوا کر لیا گیاتھا۔ داعش نے امریکی فضائی حملوں کے ردعمل میں ڈیوڈ کو ہلاک کرنے کا اعلان کر رکھا ہے۔دوسری جانب برطانوی وزیر خارجہ فلپ ہیمنڈکا کہنا ہے کی حکومت ڈیوڈ کا تحفظ یقینی بنانے کیلئے ہر ممکن کوشش کر رہی ہے۔
daily_dunya
14.09.14